
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

' Εγκριση γενικού πολεοδομικού σχεδίου του οικισμού Θηβών (Ν. 

Βοιωτίας). 1 

Χαρακτηρισμός ως διατηρητέων δέκα εννέα (19) κτιρίων που βρί¬ 
σκονται επί της οδού Μαιζώνος στην πόλη της Πάτρας και καθο¬ 
ρισμός ειδικών όρων και περιορισμών δόμησης. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 52618/2608 (1) 


Έγκριση γενικού πολεοδομικού σχεδίου του οικισμού θηβών (Ν. Βοιω¬ 
τίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Εχοντας υπόψη: 

1. Τις διατάξεις του ν. 1337/83 (ΦΕΚ 33/Α) και ειδικότερα το άρ¬ 
θρο 3. 

2. Τις διατάξεις του ν. 1558/1985 (ΦΕΚ 137/Α) και ειδικότερα το 
άρθρο 23 παράγρ. 1. 

3. Τις διατάξεις του ν. 1658/87 (φΕΚ 27/Α) και ειδικότερα το άρ¬ 
θρο 4 παράγρ. 2. 

4. Την υπ’ αριθ. 86531/3673/18.12.1985 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κίνηση διαδι¬ 
κασίας σύνταξης του Γενικού Πολεοδομικού Σχεδίου του οικισμού Θή¬ 
βας νομού Βοιωτίας (ΦΕΚ 6/Δ/86)». 

5. Τα υπ’ αριθ. 5555/356/26.2.86, και 4957/86 έγγραφα του 
Τμήματος Πολεοδομίας και Πολεοδομικών Εφαρμογών Νομαρχίας 
Βοιωτίας προς τους αρμόδιους φορείς. 

6. Τα υπ’ αριθ. 417480/10/13.6.86, και 512506/9.3.1987 έγ¬ 
γραφα του Οργανισμού Σιδηροδρόμων Ελλάδος (ΟΣΕ) Α.Ε., Δ/νση 
Οργαν. Μελετ. και Προγραμματισμού. 

7. Το υπ’ αριθ. 132/26.4.1986 έγγραφο της Δημόσιας Επιχείρη¬ 
σης Πολεοδομίας και Στέγασης (ΔΕΠ0Σ). 

8. Τα υπ’ αριθ. 2399/30.4.1986 και 630/7.2.1987 έγγραφα της 
Δ/νσης Γεωργίας Νομαρχίας Βοιωτίας. 

9. Τα υπ’ αριθ. 468/27.3.86 και 73/28.1.87 έγγραφα του Υπουρ¬ 
γείου Πολιτισμού, θ' Εφορεία Προϊστορικών και Κλασικών Αρχαιοτή¬ 
των Βοιωτίας. 

10. Το υπ’ αριθ. Π. 1048/15.4.86 έγγραφο του Υπουργείου Εθνι¬ 
κής Οικονομίας, Υπηρεσία Περιφερειακής Ανάπτυξης Ανατολικής Στε- 
ρεάς και Νήσων, Τμήμα Δημοσίων Επενδύσεων. 

11. Το υπ’ αριθ. 355/23.4.86 έγγραφο της Δημοτικής Επιχείρη¬ 
σης Ύδρευσης και Αποχέτευσης Θήβας. 

12. Το υπ’ αριθ. 436.Φ.704.1/13.3.1986 έγγραφο της Πυροσβε¬ 
στικής Υπηρεσίας θηβών. 

13. Το υπ’ αριθ. ΥΠΠΟ/ΑΡΧ/ΑΙ. Φ09/4957/213/3.3.1987 έγ¬ 


γραφο του Υπουργείου Πολιτισμού, Δ/νση Προϊστορικών και Κλασικών 
Αρχαιοτήτων. 

14. Το υπ’ αριθ. 4589/ΔΟΤΜ/278/4.3.1987 έγγραφο του Οργα¬ 
νισμού Εργατικής Κατοικίας (ΟΕΚ), Τμήμα Πολεοδομικών Μελε¬ 
τών. 

15. Το υπ’ αριθ. 767/14.1.1987 έγγραφο του Υπουργείου Βιομη¬ 
χανίας, Ενέργειας και Τεχνολογίας, Δ/νση Υδάτινου Δυναμικού και 
Φυσικών Πόρων. 

16. Το υπ’ αριθ. ΒΜ1/194/27.1.1987 έγγραφο της Δ/νσης Μελ. 
Συγκ. Έργων (ΒΜ1) του Υπουργείου Περιβάλλοντος, Χωροταξίας και 
Δημοσίων Έργων. 

17. Τις υπ’ αριθ. 128,147 και 160/86 γνωμοδοτήσεις του Δημοτι¬ 
κού Συμβουλίου Θηβών. 

18. Το γεγονός ότι οι υπόλοιποι φορείς δεν απάντησαν μέχρι σήμερα. 

19. Την υπ’ αριθ. 33/86 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος, Νομαρχίας Βοιωτίας. 

20. Την υπ’ αριθ. 71/87 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

1) Εγκρίνεται το γενικό πολεοδομικό σχέδιο (Γ.Π.Σ.) του οικισμού 
Θήβας όπως τα όριά του προσδιορίζονται με κόκκινη γραμμή στο χάρτη 
Π-1.11 σε κλίμακα 1:5.000. Κυρίως το ως άνω σχέδιο περιλαμβάνει: 

' Α. Την πολεοδομική οργάνωση του οικισμού Θήβας για πληθυ- 
σμιακό μέγεθος περίπου 37.000 κατοίκους, με: 

α) Την επέκταση του σχεδίου πόλης σε εκτάσεις αραιοδομημένες, συ¬ 
νολικής επιφάνειας 15 στρεμμάτων καθώς και την επέκταση του σχε¬ 
δίου για χρήση περίθαλψης, πρόνοιας και εκπαίδευσης, έκτασης 40 στρ. 
περίπου, με τη δημιουργία 7 πολεοδομικών ενοτήτων (Πυρί, Πινδάρου, 
Συνοικισμός, Άγ. Θεόδωροι, Καδμεία, Κολωνάκι - σφαγεία, Τάχι) μέ¬ 
σης πυκνότητας 167, 152, 157, 157, 190, 163, 148 κατοίκων /Ηα 
και μέσου συντελεστή δόμησης κατά πολεοδομική ενότητα 1,00, 0,90, 
1,00, 0,95, 1,35, 1,00, 0,8 αντίστοιχα όπως φαίνεται στους χάρτες 
Π.1.4, Π.1.5 και Π.1.11. 

β) Του προσδιορισμό των χρήσεων γης όπως φαίνεται στους χάρτες 
Π.1.2, Π.1.3.2., Π.1.11 σε κλίμακα 1:5.000 και ειδικότερα: 

- Τη γενική κατοικία σαν κύρια χρήση του οικισμού. 

- Τη διατήρηση των κεντρικών λειτουργιών στη σημερινή τους θέση 
και τη δημιουργία τοπικών κέντρων σε κάθε γειτονιά. 

- Οργάνωση των εγκαταστάσεων εκπαίδευσης σε κάθε πολεοδομική 
ενότητα είτε με επέκταση των υπαρχόντων διδακτηρίων, είτε με χωρο- 
θέτηση νέων στις περιοχές επέκτασης. 

- Χωροθέτηση εγκαταστάσεων εκπαίδευσης περίθαλψης και πρόνοιας 
στην περιοχή επέκτασης βόρεια του συνοικισμού Ταχί, έκτασης 40 στρ. 
περίπου. 

- Δημιουργία Κέντρου Υγείας ή ΚΑΠΗ στο χώρο του υφισταμένου νο¬ 
σοκομείου. 

- Αναβάθμιση του κέντρου της πόλης με την απόδοσή του κύρια στους 
πεζούς, με τη δημιουργία χώρων συνάθροισης αναψυχής και πολιτιστι¬ 
κών λειτουργιών, με την τόνωση των εμπορικών λειτουργιών με την 
αναβάθμιση της κατοικίας, και την ανάδειξη των αρχαιοτήτων που βρί¬ 
σκονται σ’ αυτό και την ένταξή του στη ζωή του κέντρου. 

- Ανέγερση του πολιτιστικού κέντρου της πόλης και επέκτασης του 
Μουσείου. 

- Μεταφορά του σταθμού ΚΤΕΛ και χωροθέτησή του στη συμβολή 
των αξόνων βορά, νότου και ανατολής, δύσης, έκτασης 6 στρ. περίπου. 

Αξιοποίηση των αρχαιολογικών χώρων και οργανική ένταξή τους 
στις μορφωτικές, πολιτιστικές λειτουργίες του κέντρου. 

- Ανακαίνιση της Δημοτικής αγοράς καθώς και αξιόλογων κτιρίων και 
κτιριακών συνόλων. 

- Σύνδεση των διαφόρων λειτουργιών και ανάδειξή τους με πεζοδρό¬ 
μηση της οδού Επαμεινώνδα. 

- Αξιοποίηση των 5 λόφων, με τη δημιουργία δημοτικού αναψυκτη- 
ρίου στο Πούρο και χώρων πρασίνου στα Καστελιά, Αμφείο, Ισμήνιο, 
Κολωνάκι που παράλληλα θα αποτελούν και αρχαιολογικούς χώρους. 

- Αξιοποίηση των πρανών και ρεμμάτων με τη δημιουργία χώρων 
πρασίνου, όπου θα συνυπάρχουν παιδικές χαρές, γήπεδα αθλοπαιδειών, 
λαϊκή αγορά, εμποροπανήγυρη κ.λπ. 

γ) Τη γενική εκτίμηση της χωρητικότητας των πολεοδομικών ενοτή¬ 
των σε κατοίκους για το έτος στόχο των αναγκών σε γη για κοινωνική 
υποδομή, επιπέδου πόλης όπως αναφέρεται στους πίνακες Α. 11.2.1α 
και Α.11.6. 

δ) Την ιεράρχηση του οδικού δικτύου όπως φαίνεται στους χάρτες 
Π.2.1.1 και Π.2.1.2 σε κλίμακα 1:25.000 και 1:5.000 αντίστοιχα. 
Βασικώτερες παρεμβάσεις είναι: 

- Διατήρηση των προσπελάσεων στον οικισμό όπως λειτουργούν σή¬ 
μερα, με τις απαραίτητες βελτιώσεις. 

- Διαπλάτυνση της Ε.0.1 με διαμόρφωση διατομής αυτοκινητοδρό¬ 
μων διπλού κλάδου. 

- Κατασκευή αυτοκινητοδρόμου Ελευσίνας - Κάζας - Θηβών και τρο¬ 
ποποίηση της χάραξης της Ε.0.1 στο σημείο συμβολής της με τον εν 
λόγω αυτοκινητόδρομο, ώστε να απομακρυνθεί από την ΐλίκη, με 
σκοπό την προστασία της λίμνης. 

- Κατασκευή νοτιοδυτικής και νοτιοανατολικής παρακαμπτήριου και 
νέας αρτηρίας παραπλεύρως της σιδηροδρομικής γραμμής από τη νότια 
πλευρά, που θα εξασφαλίζει τη διασύνδεση του δυτικού σκέλους της 
Ε.0.3 με την Ε.0.44. 

- Διατήρηση της σιδηροδρομικής γραμμής με παράλληλη βελτίωσή 
της και κατασκευή ανισοπέδου κόμβου της σιδηροδρομικής γραμμής με 
την οδό προς τον κόμβο Ε.0.1 και Μουρίκη. 

- Συμπλήρωση και βελτίωση του οδικού δικτύου μέσα στον οικισμό και 
γενικά την οργάνωση του εσωτερικού οδικού δικτύου με σύστημα συλ- 
λεκτηρίων και τοπικής σημασίας δρόμων. 

- Την κατασκευή 2 κεντρικών χώρων στάθμευσης. 

-Την πεζοδρόμηση της κεντρικής οδού Επαμεινώνδα. 

ε) Τον καθορισμό ζωνών: 

Οικονομικών και θεσμικών και πολεοδομικών μηχανισμών όπως 
φαίνονται στους χάρτες Π. 1.7 και Π. 1.8 σε κλίμακα 1:5.000 και ειδι¬ 
κότερα: 

- Ανάπλαση του προσφυγικού συνοικισμού. 

- Διατήρηση Ζώνης Αγοράς Συντελεστού (ΖΑΣ) στις γειτονιές Πυρί, 
Πινδάρου, Αγ. Θεόδωροι. 

- Δημιουργία ζώνης από την οποία μεταφέρεται Σ.Δ. στις ΖΑΣ, που 
βρίσκεται στο κέντρο της Καδμείας. 

- Ζώνη Ειδικών κινήτρων (ΖΕΚ) στα τοπικά κέντρα των πολεοδομι¬ 


κών ενοτήτων Πυρί, Πινδάρου, Συνοικισμός, Αγ. Θεόδωροι, Κολωνάκι 

- Σφαγεία, Τάχι. 

2) Ζωνών εξυγίανσης κατοικίας όπως φαίνεται στο χάρτη Π. 1.6.2. 

- Ζώνη προγραμμάτων κατοικίας με ανάπλαση (Π.Κ.Α.) στην πε¬ 
ριοχή του προσφυγικού συνοικισμού. 

Β. Την πρόταση λήψης μέτρων για την προστασία του περιβάλλο¬ 
ντος, όπως φαίνονται στο χάρτη Π. 1.9 σε κλίμακα 1:25.000. 
Βασικότερες παρεμβάσεις είναι: 

- Προστασία της λίμνης Υλικής. 

- Προστασία της γεωργικής γης υψηλής παραγωγικότητας. 

Γ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π-2.2.2, Π-2.3.2, Π-2.4.2, Π- 
2.6.2 και Π-2.7.2 και ειδικότερα: 

α) Ύδρευση, αποχέτευση (χάρτες Π-2.2.2, Π-2.3.2, Π-2.4.2) 

- Αύξηση της παροχής νερού κατά 4.000 μ3/ημέρα για να καλυφθούν 
οι ανάγκες της επόμενης εικοσαετίας. 

- Δημιουργία αποχετευτικού δικτύου και σταθμού επεξεργασίας αστι¬ 
κών λυμμάτων του οικισμού και των βιομηχανιών συνολικής δυναμικό¬ 
τητας 9.000 μ3/ημέρα. 

β) Ενεργειακό σύστημα (χάρτης Π-2.6.2). 

- Αύξηση της ισχύος των υποσταθμών που τροφοδοτούν τον οικισμό. 

- Σταδιακή επέκταση του υπογείου δικτύου σ’ όλο τον οικισμό με 
στόχο την αντικατάσταση του εναερίου και την κάλυψη των αδόμητων 
περιοχών. 

γ) Τηλεπικοινωνιακό σύστημα (χάρτη Π-2.7.2.) 

- Επέκταση της σημερινής χωρητικότητας του κέντρου. 

Δ. Τις προτάσεις για την ασφάλεια - προστασία όπως φαίνονται στους 
χάρτες 0-3.1.2, 0-3.2, Π-3.3 σε κλίμακα 1:5000 και ειδικότερα: 

- Πύκνωση του δικτύου πυροσβεστικών κρουνών. 

- Κατανομή σ’ όλη την έκταση του οικισμού χώρων συγκέντρωσης σε 
περίπτωση σεισμού. 

- Δημιουργία ζωνών πυρασφαλείας. 

Ε. Συνοπτικά αντίτυπα των παραπάνω δέκα τριών (13) χαρτών και 
δύο (2) πινάκων που θεωρήθηκαν από τον Προϊστάμενο της Δ/νσης Πο¬ 
λεοδομικών Εφαρμογών με την υπ’ αρ. 52618/87 πράξη του δημο¬ 
σιεύονται στην Εφημερίδα της Κυβερνήσεως με την απόφαση αυτή. 

2) Εντός της περιοχής του Γενικού Πολεοδομικού Σχεδίου και ειδι¬ 
κότερα στις εκτός σχεδίου περιοχές που περιλαμβάνονται σ’ αυτό οικο¬ 
δομικές άδειες που έχουν εκδοθεί με τις προγενέστερες διατάξεις και 
έχει υποβληθεί στην αρμόδια Πολεοδομική Αρχή ολόκληρος φάκελλος 
με τα απαραίτητα για την έκδοσή τους στοιχεία μέχρι την ημερομηνία 
δημοσίευσης της παρούσας εκτελούνται όπως εκδόθηκαν ή εκδίδονται 
βάσει των υποβληθέντων στοιχείων σε συνδυασμό με τις διατάξεις του 
Ν. 1577/85 «Γενικός Οικοδομικός Κανονισμός». 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 21 Αυγούστου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΟΙΚ. 53119/4108 (2) 

Χαρακτηρισμός ως διατηρητέων δέκα εννέα (19) κτιρίων που βρίσκο¬ 
νται επί της οδού Μαιζώνος στην πόλη της Πάτρας και καθορισμός 

ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ’ αριθ. οικ. 75724/1151/30.12.1983 κοινή απόφαση 
των Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την υπ αριθμ. 31252/1530/20.5.1987 κοινή απόφαση των 
Υπουργών Προεδρίας της Κυβερνήσεως, Εσωτερικών και Περιβάλλο¬ 
ντος Χωροταξίας και Δημοσίων Έργων (ΦΕΚ 482/Δ/87). 

4. Την από 29.9.1986 αιτιολογική έκθεση και την από 6.8.1987 
εισήγηση της Δ/νσης Παραδοσιακών Οικισμών και Περιβάλλοντος 
(Γ7). 

5. Τις απαντήσεις των ενδιαφερομένων και την παρέλευση της προ¬ 
θεσμίας που ορίζεται από τις διατάξεις του άρθρου 4 παρ. 2 του Ν. 
1577/85 (ΦΕΚ 210Α/85) χωρίς να περιέλθουν στην Δ/νση Παραδο¬ 
σιακών Οικισμών και Περιβάλλοντος (Γ7) τυχόν αντιρρήσεις των λοι¬ 
πών ενδιαφερομένων, αποφασίζουμε: 

1. Χαρακτηρίζονται ως διατηρητέα δέκα εννέα κτίρια που βρίσκονται 
επί της οδού Μαιζώνος στην πόλη της Πάτρας όπως αναφέρονται αριθ- 
μημένα στον παρακάτω πίνακα με αύξοντα αριθμό από 1 μέχρι 19 και 
όπως είναι σημειωμένα με διαγράμμιση και τον αντίστοιχο αύξοντα 
αριθμό στο σχετικό πρωτότυπο τοπογραφικό διάγραμμα σε κλίμακα 
1:1000 που θεωρήθηκε από τον Προϊστάμενο της Δ/νσης Πολεοδομι- 
κών Εφαρμογών με την υπ’ αρ. 53119/1987 πράξη του και που συνο¬ 
πτικό του αντίτυπο δημοσιεύεται με την παρούσα απόφαση γιατί πρόκει¬ 
ται για αξιόλογα κτίρια με ιδιαίτερο αρχιτεκτονικό και μορφολογικό χα¬ 
ρακτήρα. 

1. Μαιζώνος αρ. 77, φερόμενο ως ιδιοκτησία Χρύσανθου Σακελλα- 
ρίου. 

2. Μαιζώνος αρ. 79, φερόμενο ως ιδιοκτησία Ντακόλια, 

3. Μαιζώνος αρ. 81, φερόμενο ως ιδιοκτησία της Καθολικής Εκκλη¬ 
σίας - Ιερού Ναού Αγίου Ανδρέου, 

4. Μαιζώνος αρ. 85, φερόμενο ως ιδιοκτησία Κ. Γιαννούλη, 

5. Μαιζώνος αρ. 87, φερόμενο ως ιδιοκτησία Νικολάου Λυμπερά- 
του, 

6. Μαιζώνος αρ. 89, φερόμενο ως ιδιοκτησία Τουμπάνου, Κωνστα- 
ντόπουλου, 

7. Μαιζώνος αρ. 91, φερόμενο ως ιδιοκτησία Κ. Τζίνη, Δ. Τζϊνη, 

8. Μαιζώνος αρ. 93, φερόμενο ως ιδιοκτησία Κ. Τζίνη, Δ. Τζίνη, 

9. Μαιζώνος αρ. 95-97 και Αγίνου Νικολάου, φερόμενο ως ιδιοκτη¬ 
σία Κ. Τζίνη, Δ. Τζίνη, 

10. Μαιζώνος αρ. 99-101 και Αγίνου Νικολάου, φερόμενο ως ιδιο¬ 
κτησία Σοφίας Οικονομοπούλου, Κωνσταντίνου Νικολόπουλου, Διονυ¬ 
σίου Μελιγκώνη, Λαμπρινής Ασημακοπούλου, 

11. Μαιζώνος αρ. 103, φερόμενο ως ιδιοκτησία Ιωάννη Ψωμιάδη, 

12. Μαιζώνος αρ. 115 και Ερμού, φερόμενο ως ιδιοκτησία Α. Στερ- 
γιόπουλου, Γ. Τζαβαλά, I. Οικονόμου, Κ. Οικονόμου, Δ. Αναγνωστό- 
πουλου, Σπόρου Βλάχου, 

13. Μαιζώνος αρ. 117, φερόμενο ως ιδιοκτησία Διονυσίου Γατόπου- 
λου, Φοίβου Γατόπουλου, 


14. Μαιζώνος αρ. 52, φερόμενο ως ιδιοκτησία Γεωργίου Παπαθανο- 
σόπουλου, 

15. Μαιζώνος αρ. 56, φερόμενο ως ιδιοκτησία Αθηνάς Γεωργαντά, 

16. Μαιζώνος αρ. 58, φερόμενο ως ιδιοκτησία Νικολάου Πετρουλιά, 

17. Μαιζώνος αρ. 64 και Αγίου Νικολάου, φερόμενο ως ιδιοκτησία 
Χρ. Χριστόπουλου, 

18. Μαιζώνος αρ. 66-68 και Αγίου Νικολάου, φερόμενο ως ιδιοκτη¬ 
σία ϋΕδΜΟΝϋ ΟΚΟΨνΕ, 

19. Μαιζώνος αρ. 84 και Ερμού, φερόμενο ως ιδιοκτησία Αφών Β. 
Ηλιόπουλου, 

2. Ως διατηρητέο χαρακτηρίζεται το αρχικό εκάστοτε κτίριο καθώς 
και οι εναρμονιζόμενες με αυτό μεταγενέστερες προσθήκες, όχι όμως 
και τα πάσης φύσης υπάρχοντα προσκτίσματα ή στοιχεία που αλλοιώ¬ 
νουν το αρχικό κτίριο και μπορούν να αφαιρεθούν μετά από έγκριση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών ή 
καλλιτεχνικών διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση, η αλλαγή 
ττ )ί χρήσης, καθώς και επεμβάσεις για λόγους λειτουργίας και χρήσης 
των διατηρητέων κτιρίων εφόσον δεν αλλοιώνεται ο γενικός αρχιτεκτο- 
νικός χαρακτήρας τους και δεν θίγοναι τα διατηρητέα στοιχεία τους. 

5. α. Αιτήσεις για ανέγερση νέων κτιρίων στα οικόπεδα των διατηρη¬ 
τέων κτιρίων ή για προσθήκες στα διατηρητέα κτίρια, αποστέλλονται 
από την Πολεοδομική Υπηρεσία στην αρμόδια Υπηρεσία του Υπουρ¬ 
γείου Περιβάλλοντος Χωροταξίας και Δημοσίων Έργων με γνώμη της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/85 περί Γενικού Οικοδομικού Κανονισμού εφόσον δεν παραβλά¬ 
πτεται το διατηρητέο κτίριο και ο χώρος που το περιβάλλει. 

β. Κατ’ εξαίρεση από το προηγούμενο εδάφιο και μετά από σύμφωνη 
γνώμη της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ) επιτρέπονται προσθήκες κατ’ επέκταση στα διατηρητέα κτίρια 
περιορισμένων διαστάσεων εφόσον κρίνονται απαραίτητες για τη λει¬ 
τουργική εξυπηρέτηση του κτιρίου. 

6. α. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των διατηρητέων κτιρίων. Επιτρέπε¬ 
ται μόνο η τοποθέτηση επιγραφών περιορισμένων διαστάσεων που πλη¬ 
ροφορούν για τυχόν χρήση των χώρων των κτιρίων. 

β. Κατ’ εξαίρεση επιτρέπεται η τοποθέτηση φωτεινών επιγραφών στο 
ισόγειο καταστημάτων που αναφέρονται αποκλειστικά στο όνομα και 
στο αντικείμενο των εργασιών τους. Οι φωτεινές επιγραφές στα ισόγεια 
των καταστημάτων, έστω και αν τοποθετούνται μέσα στις προθήκες, 
έχουν χρώμα λευκό ή κίτρινο, σταθερό και συνεχές και αποτελούνται 
από μεμονωμένα στοιχεία, γράμματα, αριθμούς. 

7. Για οποιαδήποτε επέμβαση στο εξωτερικό και εσωτερικό των δια¬ 
τηρητέων κτιρίων και στον περιβάλλοντα χώρο τους, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

8. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 27 Αυγούστου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

